Deg taggayt-agi ad neɛreḍ ad negzu tigensas d wadduden n yemḍebren seg yiseqsiyen i ɣef d-rren deg yissastanen i nefreq, ihi akken i d-nebder uqbel deg ueḥric n teẓri belli dE. Durkheim yesbaddud tigensas am wakken tigawt n ugenses, d agrew n yemdanen i yesgensisen agdud ; d tugna , d azamul , d imli , yessebganen tikti neɣ taɣawsa; ma d ayen yerzan adduden ihedre-d fellas,Calvet yesbaddud adduden isnilsanen am tagruma n yuḥulfan i ytteddem umselɣu ɣer tutlayt neɣ ɣer tantala n tutlayt d netta id-yettafen amgired isnimesliyen, inmawalen, tesnalɣaseddasanin id-yettaken tiwuriwin *apprciatives neɣ *disapprciatives ɣer tutlayt-is1 .